《十尾神龟寿人》
明代·徐庸

龟为四灵一，玉色体抱玄。甲类寔推长，十尾逾千年。

禹昔治洪水，嘉运启自天。洛水负书出，阴阳备其传。

至宝数存九，神功孰敢先。至今衍生息，质同金石坚。

王君遇初度，捧献登华筵。愿言致永寿，侑之以诗篇。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。